รัฐบาลไทย-ข่าวทำเนียบรัฐบาล-โฆษกมหาดไทยเผยความคืบหน้าการแก้ไขปัญหายาเสพติดตามแผนปี 60 ย้ำเดินหน้าเข้มข้นทุกมาตรการตามนโยบายรัฐบาล เป้าหมายลดผู้เข้าสู่การกระทำผิดและนำคนออกจากวงจรยาเสพติด
วันศุกร์ที่ 26 พฤษภาคม 2560
โฆษกมหาดไทยเผยความคืบหน้าการแก้ไขปัญหายาเสพติดตามแผนปี 60 ย้ําเดินหน้าเข้มข้นทุกมาตรการตามนโยบายรัฐบาล เป้าหมายลดผู้เข้าสู่การกระทําผิดและนําคนออกจากวงจรยาเสพติด
โฆษกมหาดไทยเผยความคืบหน้าการแก้ไขปัญหายาเสพติดตามแผนปี 60 ย้ําเดินหน้าเข้มข้นทุกมาตรการตามนโยบายรัฐบาล เป้าหมายลดผู้เข้าสู่การกระทําผิดและนําคนออกจากวงจรยาเสพติด
วันนี้ (25 พ.ค.60)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่กระทรวงมหาดไทยได้ดําเนินการตามแผนปฏิบัติการป้องกันและแก้ไขปัญหายาเสพติดปี 2560 ซึ่งได้มีการดําเนินการป้องกันและปราบปรามยาเสพติด โดยเฉพาะการป้องกันกลุ่มเสี่ยงที่มีโอกาสเข้าไปเกี่ยวข้องกับยาเสพติด การบําบัดรักษา โดยได้มีการบริหารจัดการอย่างบูรณาการตามนโยบายรัฐบาลมีเป้าหมายเพื่อลดปริมาณผู้เข้าสู่การกระทําผิดเกี่ยวกับยาเสพติด และนําคนออกจากวงจรการกระทําผิดเกี่ยวกับยาเสพติดให้เห็นผลอย่างชัดเจนจนไม่ส่งผลกระทบต่อสังคมและประชาชนมาอย่างต่อเนื่อง
กระทรวงมหาดไทยขอเรียนให้ทราบถึงผลความคืบหน้าการดําเนินงานในปี 2560 ซึ่งที่ผ่านมาได้เน้นการทํางานเชิงรุก และการเข้าถึงพื้นที่อย่างต่อเนื่อง โดยมีแผนปฏิบัติการในระดับพื้นที่ที่สอดคล้องกับสภาพปัญหา และความเป็นจริง มีกลไกของฝ่ายปกครอง ปลัดจังหวัด นายอําเภอ ทําหน้าที่อํานวยการในพื้นที่เพื่อสร้างหมู่บ้าน/ชุมชนเข้มแข็ง สร้างภูมิคุ้มกันในสังคม และการบําบัดรักษาตามแนวทางสาธารณสุขนําบนฐานคิดที่ว่า ผู้เสพ คือ ผู้ป่วยเพื่อคืนคนดีสู่สังคม สอดคล้องกับนโยบายการป้องกันและแก้ไขปัญหายาเสพติดแนวใหม่ของรัฐบาล มีโครงการสําคัญที่ได้ดําเนินการไปแล้ว ดังนี้ 1. โครงการเยาวชนอาสารักษาดินแดนต้านภัยยาเสพติดอย่างยั่งยืน โดยอบรมเยาวชนแกนนําต้านภัยยาเสพติดคัดเลือกจากเยาวชนที่มีอายุ 15 - 25 ปี ที่เห็นว่าจะเป็นผู้สามารถนํามาพัฒนาให้เป็นผู้นํา หรือเป็นแนวร่วมทํากิจกรรมต่างๆ เพื่อป้องกันยาเสพติดในพื้นที่ได้ แล้วนํามาฝึกอบรมในหลักสูตรเพื่อให้กลุ่มเยาวชนเหล่านี้มีความเข้าใจถึงโทษภัยของยาเสพติด นําไปขยายผลและร่วมเฝ้าระวังไม่ให้ปัญหายาเสพติดเข้ามาสู่หมู่บ้าน/ชุมชนของตนเองซึ่งเป็นการลดและป้องกันผู้เกี่ยวข้องกับยาเสพติดรายใหม่ ปัจจุบันมีเยาวชนผ่านการฝึกอบรมไปแล้ว จํานวน 15,900 คน ในพื้นที่ทั่วประเทศ 2. การสร้างหมู่บ้าน/ชุมชนมั่นคงปลอดภัยยาเสพติดอย่างยั่งยืน โดยเสริมสร้างพลังสังคมและพลังชุมชนเอาชนะยาเสพติด โดยมีชุดปฏิบัติการประชารัฐทั้งระดับอําเภอ ระดับตําบล ลงพื้นที่ปฏิบัติการร่วมกับคนในชุมชนตามแผน 9 ขั้นตอน มีเป้าหมายสูงสุด คือ การสร้างชุมชนเข้มแข็งโดยทุกคนช่วยกันแก้ไขปัญหาและพัฒนาชุมชนของตนเอง ช่วยกันสอดส่องเฝ้าระวังป้องกันไม่ให้ยาเสพติดหวนกลับมาอีกซึ่งถือเป็นภูมิคุ้มกันยาเสพติดระยะยาว ดําเนินการมาอย่างต่อเนื่องตั้งแต่ปี พ.ศ. 2559–ปัจจุบัน มีการดําเนินการรวมทั้งสิ้น จํานวน59,131หมู่บ้าน/ชุมชน 3. โครงการติดตามช่วยเหลือสร้างอาชีพและสงเคราะห์ผู้ผ่านการบําบัด เพื่อให้กลุ่มคนเหล่านี้สามารถใช้ชีวิตอย่างปกติสุขและกลับคืนเป็นคนดีของสังคม โดยให้ความช่วยเหลือไปแล้วทั้งสิ้น จํานวน 12,332 คน แบ่งเป็น การฝึกอาชีพ จํานวน 5,440 คน จัดหางานให้ จํานวน 987 คน จัดหาทุนการศึกษา จํานวน 536 คน ให้ทุนประกอบอาชีพ จํานวน 338 คน และช่วยเหลืออื่นๆ จํานวน 4,976 คน
4. โครงการจัดระเบียบสังคมแบบบูรณาการป้องกันยาเสพติด โดยฝ่ายปกครองได้บูรณาการร่วมกับหน่วยงานที่เกี่ยวข้องดําเนินการปราบปราม จับกุมผู้กระทําผิดคดียาเสพติดอย่างจริงจังทุกพื้นที่ ควบคู่กับการจัดระเบียบสังคม กวดขันสถานบริการ สถานบันเทิง โรงแรม สถานที่ที่อาจเป็นแหล่งมั่วสุมของเด็กและเยาวชน รวมทั้งการใช้มาตรการยึดและอายัดทรัพย์สินของผู้เกี่ยวข้องกับยาเสพติดทั้งระบบเพื่อตัดวงจรการค้ายาเสพติด และ 5. ขับเคลื่อนและขยายผลโครงการกองทุนแม่ของแผ่นดิน ปัจจุบันมีจํานวนกว่า15,494แห่ง ในปีนี้มีเป้าหมายขยายเพิ่มจํานวน 878 แห่ง
รองปลัดกระทรวงมหาดไทยกล่าวเพิ่มเติมว่า สําหรับการบําบัดฟื้นฟู กระทรวงมหาดไทยได้นําผู้ติดยาเสพติดเข้ารับการบําบัดในระบบสมัครใจ โดย “ค่ายศูนย์ขวัญแผ่นดิน” ซึ่งมีกระบวนการตามหลักสูตรและมาตรฐานของสาธารณสุข ในปีนี้มีผู้เข้ารับการบําบัดครบหลักสูตรจํานวน 19,693 คน ทั้งนี้ กระทรวงมหาดไทยได้กําชับให้ชุดปฏิบัติการจัดระเบียบสังคมเพิ่มความถี่ในการตรวจสอบ การบังคับใช้กฎหมายกับสถานบริการ สถานบันเทิง โดยสนธิกําลังร่วมกันระหว่างฝ่ายปกครอง ตํารวจ ทหาร ควบคุม กวดขัน ป้องกันและแก้ไขปัญหายาเสพติดในพื้นที่อย่างจริงจังและต่อเนื่อง เพื่อให้การทํางานแก้ไขปัญหายาเสพติดเกิดผลอย่างเป็นรูปธรรมตามนโยบายของรัฐบาล.
ครั้งที่ 79/2560